ده بأف مين

ده بأف مين اغنيه مصريه كتبها بديع خيرى و لحنها و غناها سيد درويش مع حياه صبرى فى مسرحية قولو له اللى قدمتها فرقة نجيب الريحانى سنة 1919
 كلمات 
ده بأف مين اللى يألس علا بنت مصر
بأنهى وش
وننبى يجرى يتليس
ماطلع كلامه طظ فش
النوه النووه
هيه هيه هيه
شغل البكش ده يختى
مابئاش ينفعنا دلوقتى
دى المصريه كتّر خيرها
فى التربيه سبقت غيرها
يا سيدى انتا
البنت تفضل محبوسه
قال جوه بيتها يكون اظبط
لحد ما تبقا عروسه
بدال ما تفضل تتنطط
العفو العفو
ياسلام
ياسلام يا إخوانا دى العبره
ماهيش فى جوه و لا برّه
عمر الحره ما تبقا عرّه
عمر العرّه ما تبقا حره
يا سيدى انت
پاردون يا فندى بالذمه
إيه بس عيب المصريه
الدنيا ضاقت بيك لما
ماتاخدش غير الأفرنجيه
إفهم و إعقل يا اهبل
يا اهبل ليه زيتنا يفارقنا
ماتخلى زيتنا فى دقيقنا
دي المصريه تبيض وشك
الافرنجيه عينها فى قرشك
يا سيدى إنتا
اللى ماتكتبش و تقرا
الدجالين قالعين عينها
و تو ما تقع البقره
تكتر سكاكينها
اخه اخيه ..إخييييه
تفو ع الجهل ميت تفه
يللا نكسر وراه شقفه
من تعليمنا اهلنا خايفه
واقعين ليه من قعر القفه
يا سيدى انتا
خليها دى حلقه فى ودنك
من قبل ما تقرى الفتحه
اول كلام تقوليه لابنك
وطنك مفيش زيه دحه
م النيل إمبوه
حبووووه
حبه يا نونو اكتر
من بابا و ماما و السكر
منه الـتسه و منه المما
إوعك تنسا فرض الامه
يا جدع إنتا
 مصادر 

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى